Narodna skupština
20141015

Zahvaljujem na pojašnjenju i mislim da je važno da se razume da upravni odbor donosi odluku o nabavci opreme i da upravni odbor donosi odluku o izboru laboratorije i da ta dva procesa moraju da budu po Zakonu o javnim nabavkama i da upravni odbor ima obaveze da poštuje nadležnosti iz zakona kojima se definišu organi ovakve vrste. Mislim da je pojašnjenje svima dragoceno da ne bi, vezano sa članom 9. i sa ovim članom, ostalo u sumnji o tome ko kome nabavlja opremu i za šta i na koji način ćemo tretirati javne tendere ako imamo tako mali broj ponuđača. Dobra, celovita, jasna potpuna informacija je uvek bolja od bilo kakvih naknadnih tumačenja i to je jedini smisao postavljanja mojih pitanja. Hvala.